  Туспуктэм: vk.com (Ольга Козачкова) Наталия Сильвестрова Волгоградын ӧнер устолыкъя «Воспитатель года России – 2023» огъяросси вожвылъяськонлэн берпуметӥ люкетэз ортче. Дэри ёросысь Октябрьской черкогуртысь нылпи садысь воспитатель Ольга Козачкова финалын Удмутилэсь данзэ утёз. Со сярысь элькун тӧролэн но кивалтэтлэн пресс-службазы ивортӥз. Вожвылъяськонлэн финалаз 62 воспитательёс, тямыс крезьгуръя кивалтӥсьёс, сизьым физкультурая дышетӥсьёс,сизьым логопедъёс, куинь валтӥсь воспитательёс, одӥг дышетӥсь-дефектолог но ватсаса тодон-валан сётонъя одӥг дышетӥсь быгатонлыкъёссэс возьматозы. 70 визьнодасьёс каръёсысь дышетон ужъюртъёсын ужало, 19-эз – гуртъёсын. Вожвылъяськонын вормисез 27-тӥ куарусёнэ шараялозы. « Нылпи понна визьнодась тодонлык дуннее нырысетӥ валтӥсь луэ. Нылпи садъёсысь дышетӥсьёс пиналъёслы сюлэмзэс сёто, соослы ӟечлык но эшъяськон сярысь валан сёто, вордскем музъемдэ яратон сям пыӵато. «Воспитатель года России» вожвылъяськонлэн валтӥсь ужпумез ужъюлтошъёсын вераськон-кенешон, ог-огзылэн ужан амалъёсынызы тодматскон » Сергей Кравцов, Россиысь калыкез дышетонъя министр Тодэ вайтом, Сарапулысь дышетӥсь «Учитель года России – 2023» вожвылъяськонэ пыриське. Анай кылъя но литературая дышетӥсьёслэн вожвылъяськонзылэн федерал люкетаз Ижкарысь Кузебай Герд нимо гимназиысь покчи классъёсты дышетӥсь Наталья Воронова ветлӥз но финаллэн йылпумъясь люкетаз куать устоосыз пӧлы ӧз шедьы (оглом 72 дышетӥсьёс пырсиькизы). Вормисе потӥз Владимир улосвылысь Гусь=Хрустальный карысь анай (ӟуч) кылъя дышетӥсь Артём Гусев. Тегъёс: визьнодасьёс Дышетон нылписад вожвылъяськон Дэри Удмуртия  